**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr.\_\_\_ | 2018.gada \_\_\_. \_\_\_\_\_\_\_\_\_ |

\_\_\_**.§**

“Par Informatīvo ziņojumu “Par risinājumu no akcīzes nodokļa atbrīvotās dīzeļdegvielas pieejamības uzlabošanai ārpus ostu teritorijām tās izmantošanai zvejas kuģos piekrastes ūdeņos un iekšējos ūdeņos””

(...)

1. Atbalstīt informatīvajā ziņojumā ietverto risinājumu:

1.1. tiem piekrastes zvejniekiem, kuri jau šobrīd ostu teritorijās iegādājas no akcīzes nodokļa atbrīvotu dīzeļdegvielu izmantošanai zvejas kuģos piekrastes ūdeņos, tiek saglabāta esošā normatīvajos aktos noteiktā kārtība.

1.2. tiem piekrastes un iekšējo ūdeņu zvejniekiem, kuri nevar rast iespēju ostu teritorijās iegādāties no akcīzes nodokļa atbrīvotu dīzeļdegvielu izmantošanai zvejas kuģos, jāparedz samazinātas akcīzes nodokļa likmes piemērošana marķētai dīzeļdegvielai izmantošanai zvejas kuģos piekrastes un iekšējos ūdeņos, vienlaikus ieviešot akcīzes nodokļa atmaksu piekrastes ūdeņu zvejniekiem par to zvejas kuģos izmantoto marķēto dīzeļdegvielu ar samazinātu akcīzes nodokļa likmi.

2. Finanšu ministrijai līdz 2018.gada 1.decembrim sagatavot un finanšu ministram iesniegt izskatīšanai Ministru kabinetā grozījumus likumā “Par akcīzes nodokli” (turpmāk – likums), kas paredz dīzeļdegvielai, kuru izmanto kā degvielu kuģos zvejai iekšējos ūdeņos un zvejai piekrastes ūdeņos, piemērot samazinātu akcīzes nodokļa likmi atbilstoši likuma 14.panta 2.2 daļā noteiktajam apmēram, vienlaikus paredzot akcīzes nodokļa atmaksu par dīzeļdegvielu, kuru izmanto zvejai piekrastes ūdeņos.

3. Zemkopības ministrijai pēc šā protokola 2.punktā minēto grozījumu izskatīšanas Saeimā 2.lasījumā sagatavot un zemkopības ministram iesniegt izskatīšanai Ministru kabinetā noteikumu projektu, kas nosaka kārtību, kādā jūras piekrastes un iekšējo ūdeņu zvejniekiem piemēro samazinātu akcīzes nodokļa likmi marķētai dīzeļdegvielai un tās administrēšanas kārtību, dīzeļdegvielas gada patēriņa limitus, kā arī kārtību, kādā atmaksā akcīzes nodokli par zvejas kuģos izmantoto dīzeļdegvielu piekrastes ūdeņos.

# Ministru prezidents Māris Kučinskis

# Valsts kancelejas direktors Jānis Citskovskis

# Finanšu ministre Dana Reizniece-Ozola

Lukss 67083846

Juris.Lukss@fm.gov.lv